
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 28 בפברואר 2022
מכרז מס' 4/1.2022 : הפעלת תוכנית "שיר של יום" ו"תכנית אשירה" בבתי הספר

הבהרה 2
סיכום תשובות לשאלות שהגיעו עד לתאריך 24.01.2022 
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו או לאחר המועד האחרון להעברת השאלות, הוא רשאי להגיש את שאלתו, לכתובת המייל 
michrazimedu@education.gov.il  
בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

9. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	כללי
	כללי
	1. מי מבצע את הפרויקט היום? 

2. מה התקציב השנתי כיום ? 

3. כמה שירים בשנה יש כיום? 
4. כמה בתי ספר משתתפים בפעילות כיום? 
	הפרוייקט אינו מבוצע כיום

	2. 
	4.4.2
	7
	האם פנית הקבלן לאקו"ם לאישור השימוש בשירים, כוללת גם תשלום לאקו"ם עבור השימוש? האם יש למשרד החינוך הסכם עם אקו"ם לשימוש פתוח בשירים? במידה ואישורי אקו"ם כוללים תשלום, על מי חל תשלום זה? האם המשרד מממן אותו או הקבלן?
	המשרד יתקשר עם אקו"ם לצורך הסדרת השימוש בשירים שיכללו בתוכנית. התשלום לאקו"ם יתבצע ישירות על ידי המשרד.
הקבלן נדרש לעקוב אחר התהליך עד לקבלת אישור מהמשרד על ביצוע התשלום לאקו"ם והאפשרות להשתמש בשירים שיכללו בתוכנית.

	3. 
	4.4.2
	7
	האם הקבלן נדרש לשלם לאקו"ם סכום כלשהו על שירות זה (כדוגמת תשלום עבור זכויות יוצרים)?

במידה וכן – מהו הסכום? האם הקבלן יקבל החזר גב אל גב מהמשרד בגין תשלום זה? 
	ראה תשובה לשאלה 2

	4. 
	4.5.2  ב.
	8
	האם התוצר הסופי המבוקש הוא: פלייבק מוקלט של ליווי השיר, ובנוסף הקלטה מלאה של השיר עם שירה, הקלטה של השיר המיועד לחינוך החרדי ע"י זמר או מקהלה. הפקה של תווים תואמים הכוללים: מלודיה, הרמוניה (רשומה כאקורדים באותיות), ומילות השיר מנוקדות מתחת לתווים, לצורך קריאה ושימוש של המורה.
והאם כל הפריטים האלו צריכים להיות מוצגים באתר האינטרנט הייעודי?
	התוצר הסופי מוגדר בסעיף זה במכרז.
כן כל הפריטים יוצגו באתר האינטרנט היעודי.

	5. 
	4.5.1
	8
	האם בידי המשרד קיימים הסכמי התקשרות עם אולפני הקלטות, לצורכי הנחה?
	למשרד לא קיים הסכם עם אולפני הקלטות . הקבלן נדרש להתקשר עם אולפני הקלטות

	6. 
	4.6.2  א. (4)  (6)
	9
	האם מדובר על 3 - 5  הצעות שונות לכל שלוש קבוצות הגיל, או לכל אחת מקבוצות הגיל? כי בסעיף (6) רשום לכל קבוצת גיל יש לכתוב 3 – 5 חלופות.
	כאמור בסעיף זה יש להכין חלופות לכל קבוצת גיל בנפרד

	7. 
	4.7.2  ד.  ו.
	10
	האם הכוונה היא למערך לכל קבוצת גיל? כי בסעיף ו' כתוב שלכל קבוצת גיל יש לכתוב 2 חלופות לפעילות...
	לכל קבוצת גיל בנפרד יש להכין 2 חלופות.



	8. 
	4.12.7
	13
	תוך כמה זמן מיום חתימת ההסכם יש להגיש את תוכנית הליווי?

	פעילות הליווי הינה אופציונלית . ככל שהמשרד יחליט על ביצוע פעילות זו על הקבלן להכין תוכנית ליווי תוך שבועיים ממועד קבלת ההודעה.



	9. 
	4.12.9  ב.
	13
	מה כוללת הבדיקה לאחר 90 ימי עבודה? האם המלווה צריך להגיע לבית הספר, להיכנס לכיתות, להיפגש עם המנהל, להיפגש עם מורים? תלמידים?
	הבדיקה תהיה בהתאם לאמור בסעיף זה במכרז. המפגש יתקיים בבית הספר עם המנהל ועם צוות חינוכי. לתשומת לב כי על פי שיקול דעת המשרד  כ- 75% מכל סוג מפגש יתקיימו  באמצעים מקוונים מרחוק

	10. 
	4.12
	13
	לווי בית ספרי (פעילות אופציונלית): מבוקש מהמשרד להבהיר במה תלויה האופציה להפעלה? האם זאת החלטה חד צדדית של המשרד?
	ראה תשובה לשאלה 8

	11. 
	4.12.9
	13
	מה משך המפגשים?
	כל מפגש ימשך כ- 2 שעות

	12. 
	4.14
	15
	האם כוונת המכרז היא שכל החומר המבוקש עבור התוכנית, כולל תווים, רצועות שמע מוקלטות, הצעות לפעילויות שונות והרחבות תוכניות מגוונות, יופיעו באתר האינטרנט הייעודי של התוכנית? השימוש של משתמשי הקצה יתבצע באמצעות האינטרנט?
האם זה אומר שהחומרים לא יהיו משוכפלים, מודפסים, לא ישלחו לבתי הספר למעט בתי הספר החרדיים?
	ראה תשובה לשאלה 4

לבתי ספר במגזר החרדי יהיה אזור נפרד באתר בו ירוכזו כל הפריטים היעודיים למגזר

	13. 
	4.14.1
	15
	האם קיים כיום אתר שכזה שיכול לשמש כדוגמה לצרכי המשרד? האם יש להקים אתר מהתחלה או שיש בסיס קיים?
	לא קיים כיום אתר יעודי

	14. 
	4.14.8
	15
	מבוקש מהמשרד להבהיר היקף שעות של איזו פעילות בדיוק לא יעלה על 450 שעות.

מבוקש להבהיר מה משמעות ראשי התיבות שו"ש (האם שינויים ושיפורים באתר האינטרנט)?
	השעות של שינויים ושיפורים באתר (שו"ש), כפי שמופיע בסעיף 4.14.7

	15. 
	4.16
	16
	1. מאחר ותקופת ההתקשרות הינה  לשנה+4 תקופות אופציה, האם מדובר על 180 שירים לאורך כל תקופת ההתקשרות (שנה ראשונה 100 שירים ויתר השנים 20 שירים בשנה)? 
2. כיצד נתון זה בא בהלימה למפ"ל שמציג 55 שירים בשנה?  כיצד חושבו 55 שירים בשנה? 
	1. כמות השירים בכל שנה הינה כמפורט במכרז. 
2. 55% מהשירים בשנה הראשונה ( סה"כ 100 בשנה )עבור הפיקוח המ"מ והממ"ד.

	16. 
	4.16
	16
	55% מהשירים יהיו עבור הפיקוח המ"מ והממ"ד

15% מהשירים יהיו עבור הפיקוח הממ"ד

30% מהשירים יהיו עבור הפיקוח החרדי

אנו לא מוצאים הלימה בין מספרים אלו לבין המספרים המצוינים במפ"ל – לדוגמא – אם יש 55 שירים במפ"ל ו -  30% מהשירים הינם עבור הפיקוח החרדי, כיצד רשום במפ"ל הכנת 30  פעילויות ומשימות לשיר בתחום הספרותי/אומנותי לתלמידי החינוך החרדי? הרי 16 שירים מהווים 30% מתוך 55 שירים . אנא הבהרתכם והסברכם לכמויות במפ"ל. 

	ראה תשובה לשאלה 15

	17. 
	5.17
	19
	לאור ניסיון המשרד, נבקש לדעת היקפי משרות/שעות עבודה חודשיות של בעלי התפקידים המופיעים במכרז. 
	ראה תשובה לשאלה 1

	18. 
	5.17.2(א)
	20
	בסעיף 4.4.1  מצוין שהאגף יכין רשימת שירים שיכללו בתכנית. האם גם מנהל התוכן שותף לתהליך זה? 
	כן יהיה שותף.

	19. 
	מסמכי מכרז, סעיף 6
	24
	נבקש הבהרה כי הטלת הפיצוי תחול רק במקרה שההפרה נובעת ממעשה או מחדל של הספק וכן כי סך כל הפיצויים המוסכמים בהם עשוי הספק להיות מחויב מכוח הסכם זה לא יעלה על 15% משווי התמורה הכוללת המשולמת לספק מכוח ההסכם.
	הסעיף נשאר ללא שינוי

	20. 
	6.2    2.
	25
	בנוגע לפיצוי מוסכם לגבי: "אי העמדת כח אדם בהתאם להגדרות המכרז". 800 ₪ על כל יום. 
איך סופרים את זה? כל יום ממתי? כל יום לכל כוח האדם? כל יום לבעל תפקיד ספציפי? לא ברור...
	הפיצוי המוסכם יהיה בגין כל יום איחור בהעמדת בעל תפקיד מסוים

	21. 
	7.1
	26
	מיהו הקבלן המפעיל את התוכנית כיום?
	ראה תשובה לשאלה 1

	22. 
	7.3
	26
	בעניין החפיפה, מדוע הקבלן המוסר לא יקבל תמורה על ביצוע החפיפה. מדובר בהרבה עבודה. הקבלן החדש מקבל על זה תשלום, למה המוסר לא?
	הסעיף נשאר ללא שינוי

	23. 
	מסמכי מכרז, סעיף 8
	26
	נבקש שיובהר כי העברת בעלות תוצרים תהיה ביחס לתוצרים אשר הוכנו באופן ייעודי וייחודי עבור המשרד ו/או על בסיס מידע סודי שלו.
	הסעיף נשאר ללא שינוי

	24. 
	8.1
	27
	מאחר והזכויות בידי המשרד, האם הקבלן הזוכה יוכל לראות את החומרים הקיימים כיום?
	ראה תשובה לשאלה 1

	25. 
	12
	32
	מבוקש מהמשרד לצרף את נוסח אישור קיום הביטוחים אותו המציע ידרש להציג וכן את הוראות הביטוח 
	דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון.


	26. 
	14
	35
	בהתאם להחלטת כב' השופטת דנה כהן-לקח בבית המשפט המחוזי בירושלים בעת"מ 46012-10-20 מתאריך 12/1/2020 – על מנת למנוע פגיעה בשוויון בין מציעים החייבים במע"מ ובין מציעים שאינם חייבים במע"מ, מבוקש מהמשרד כי יפעל לפי ההלכה שנפסקה במסגרת פסק הדין הנ"ל ויחייב מציע שהינו עמותה (ולא עוסק מורשה או חברה בע"מ) לפנות אל רשות המיסים לא יאוחר מ 45 ימים טרם המועד האחרון להגשת הצעות למכרז לקבלת אישור רשות המיסים על חובתה של העמותה לתשלום מע"מ במכרז זה או פטור ממע"מ ולצרף את האישור כאמור כנספח להצעה

	"מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו. ככל שמציע כאמור זכה במכרז, יהיה עליו להגיש אישור מאת רשות המיסים על כך שהוא אינו חב במע"מ במסגרת ביצוע ההתקשרות, לכל המאוחר עד מועד החתימה על ההסכם. ככל שהמציע המתין למעלה מ-45 יום ולא קיבל אישור כאמור מרשות המיסים, יוכל המציע להגיש אישור מאת רואה חשבון או עורך דין, לפיו המציע פטור מתשלום מע"מ במסגרת ההתקשרות".

	27. 
	נספח מס' 3-חוזה, סעיף 12
	69
	נבקש הבהרה להגביל האחריות בסעיף זה כמקובל בהסכמים מסוג זה כדלקמן: "על אף כל האמור לעיל, מובהר בין הצדדים כי אחריות הספק תהא לנזקים ישירים בלבד אשר נגרמו כתוצאה ממעשה או מחדל של הספק ו/או מי מטעמו ובכל מקרה גובה אחריות הספק לא תעלה על גובה התמורה החוזית המגיעה לספק על פי הסכם זה. שיפוי המשרד על ידי הספק כמפורט בסעיף מותנה בהחלטה שיפוטית בפס"ד חלוט שביצועו לא עוכב, בכך שהמשרד הודיע לספק על הדרישה ו/או התביעה מיד עם קבלתה ואפשר לו להתגונן כנגדה באופן עצמאי.
	הסעיף נשאר ללא שינוי

	28. 
	נספח 3 סעיף 13.3
	71
	נבקש לקבל את "הפוליסה לביטוח אחריות מקצועית חבות מוצר משולב להייטק" Menora Top IT – 2015 Edition כעומדת בדרישות המכרז
	מובהר כי טופס הפוליסה שהתבקשה מקובל כחלופה. 

	29. 
	נספח 3 סעיף 13.4.8
	72
	נבקש כי בסיום הסעיף יתווספו המילים "אין בביטול החריג, כאמור, כדי לגרוע מזכויות המבטח ו/או מחובות המבוטח על פי דין".
	אין שינוי בנוסח אולם מובהר כי ביטול הסייגים בפוליסה תוך ציון המלל שהתבקש מקובל ולא מהווה הפרה של הסכם

	30. 
	נספח 3 סעיף 13.6
	73
	נבקש להחליף את המילים "לכל המאוחר שבועיים לפני תום תקופת הביטוח" במילים "בסמוך לתום תקופת הביטוח".
	הבקשה להחלפת המילים "לכל המאוחר שבועיים לפני תום תקופת הביטוח"  במילים "בסמוך לתום תקופת הביטוח", נדחית.  

	31. 
	נספח 3 סעיף 13.8
	73
	"לאחר המילים "העתקי הפוליסות במלואן או בחלקן" יתווספו המילים "תוך מחיקת נתונים מסחריים".
	מוסכם כי צד ב' יהא רשאי למחוק מפוליסות הביטוח מידע עסקי ו/או מסחרי סודי שאינו רלבנטי להתקשרות זו. "

	32. 
	נספח מספר 6, סעיף 1.1.9
	95
	האם האתר החדש צריך להיות מבוסס על האתר הקיים ולבצע הרחבה שלו או שמדובר על הקמה של אתר חדש לגמרי?
	מדובר באתר חדש



	33. 
	נספח מספר 6, סעיף 1.2.1
	95
	1. האם חובה להשתמש באחת הפלטפורמות הרשומות או שניתן לבנות מערכת ייעודית?

2. בשימוש בפלטפורמות הנ"ל האם יש מגבלות לשימוש ב- plugins למימוש בניית המערכת?
	1. חובה בפלטפורמות המצויינות בסעיף 1.2.1

2. המגבלות הן שימוש ב – PLUGINS מוכרים ושעומדים בדרישות אבטחת המידע והביצועים כפי שפורטו 

	34. 
	נספח מספר 6, סעיף 1.2.2
	95
	במקרה של שימוש ב- headless cms האם יש עדיפות לטכנולוגיה בצד הלקוח או שנתון לבחירת הספק  על פי צרכי הפרויקט?
	חובה בפלטפורמות המצויינות בסעיף 1.2.1

	35. 
	נספח מספר 6, סעיף 1.5.3
	97
	דפדפן Internet Explorer כבר לא נתמך יותר. האם ניתן להשתמש בדפדפנים אחרים כדוגמת EDGE?
	כן. טעות סופר – הכוונה ל - EDGE

	36. 
	נספח מספר 6, סעיף 1.5.5
	99
	האם צריך לייצר עיצוב חדש מלא לאתר או להתבסס על הקיים ולעשות התאמות לבקשות שלא קיימות בו?
	אין התבססות על הקיים. המשרד יעביר לזוכה רכיבים גרפיים בהם הוא יוכל לעשות שימוש כדי שכותרת האתר תדבר בשפה הגרפית של אתרי המשרד  

	37. 
	נספח מספר 6, סעיף 1.5.7
	100
	בהמשך לבקשתכם לשימוש בפלטפורמות כמו wordpress, האם ממשק הניהול של הפלטפורמה עונה על סעיף זה?

	כפי שנכתב בסעיף זה " מערכת ניהול התוכן באתר תתבסס על מודול אדמיניסטרציה של תשתית ניהול התוכן

המוצעת" ועל תשתית זו יש לממש את הדרישות שפורטו בסעיף. 
הפלטפורמות עליהן ניתן לממש צויינו בסעיף 1.2.1.

	38. 
	נספח מספר 6, סעיף 1.5.7 (יג)( 6)
	111
	האם דפי הנחיתה הם רק לצורכי קידום או שהם צריכים להכיל גם תוכן מהאתר?
	לפי הצורך – יכולים להיות מקרים בהם דף הנחיתה יצטרף להכיל תוכן מהאתר

	39. 
	בחוברת ההצעה 11 
	137 
	הצעת המחיר: מבוקש מהמשרד להבהיר לאיזו יחידת חישוב הכוונה?  האם המדובר בהכנה של שיר/קטע/פעילות אחת בלבד או שנתי לכיתה?
כנ"ל לגבי ליווי פיסי: האם מדובר בתעריף עבור שעה אחת או ליווי שנתי/אחר?

	כמפורט בסעיף זה בחוברת להגשת ההצעה

	40. 
	מפ"ל – הצעת מחיר
	164
	האם המחירים  עבור אחסון שנתי של האתר לאחר 24 חודשים+ תחזוקה שנתית של האתר+ מחיר לשעת שו"ש הינם סעיפים אופציונאליים? 
	לא אינם אופציונליים

	41. 
	מפ"ל – הצעת מחיר
	164
	מחיר לשעת שו"ש  - 

"המחיר לא יעלה על 200 ₪ לשעה" – האם סכום זה כולל מע"מ?   
	התעריף לשעה אינו כולל מע"מ


3. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני מנהל תוכן המיועד – יש לפרט את ניסיונו של מנהל תוכן המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות









רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 01 hp1987.2022 

רח' שבטי ישראל 34,ירושלים,91911  טל' 073-3933000 פקס 073-3933145
شارع شبطي يسرائيل 34, اورشليم-القدس, 91911 هاتف 3933000-073 فاكس 073-3933145 | www.edu.gov.il
סיכום תשובות-הבהרה 01 hp1987.2022 


